open-index/open-wikipedia-markdown huggingface dataset:
Es reißet euch ein schrecklich Ende, רי"ב 90

**Es reißet euch ein schrecklich Ende** (בעברית: נכון לכם קץ איום), רי"ב 90, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-25 שלאחר חג השילוש הקדוש, ב-14 בנובמבר 1723.

## רקע
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה העשרים ושתיים שהלחין באך מאז החל למלא את תפקידו בלייפציג. הקנטטה הקודמת שהלחין היא רי"ב 60.

ב-1872 הוציאה לאור חברת באך את הקנטטה לראשונה, בכרך 20 של פרסומיה.

## מילים ומוזיקה
סדר הקריאה לאותו יום כולל פסוקים מהאיגרת הראשונה אל התסלוניקים המנבאים את הביאה השנייה של ישו, ופסוקים מהבשורה על-פי מתי העוסקים בתקופה האפלה שתשרור לפני הביאה השנייה. הלברית שמחברה לא ידוע, עוסקת בשלושת החלקים הראשונים בתוכחה כלפי החוטאים שעתידים לסבול ביום הדין. החלק הרביעי מביע נחמה בכך שאלוהים עדיין מגן ומסייע לנבחריו. החלק האחרון לקוח ממזמור של מרטין מולר (Martin Moller) מ-1584, בו נישאת תפילה לרחמי האל כנגד פיתויי השטן.

הקנטטה נועדה לביצוע על ידי סולני אלט, טנור ובס, בליווי מקהלה בת ארבעה קולות, חצוצרה, שני כינורות, ויולה ובאסו קונטינואו. לקנטטה חמישה חלקים:
# אריה לטנור: *Es reißet euch ein schrecklich Ende* (נכון לכם קץ איום)
# רצ'יטטיב לאלט: *Des Höchsten Güte wird von Tag zu Tage neu* (חסד העליון מתחדש מדי יום ביומו)
# אריה לבס: *So löschet im Eifer der rächende Richter* (על כן מכבה השופט הנוקם ברוב להט)
# רצ'יטטיב לטנור: *Doch Gottes Auge sieht auf uns als Auserwählte* (עדיין עין אלהים מביטה בנו כנבחריו)
# כורל: *Leit uns mit deiner rechten Hand* (הוליכנו נא ביד ימינך)

המוזיקה בקנטטה זו משקפת בדיוק את המילים ואת רוח הטקסט. הקנטטה נפתחת באריה שבה הן הסולן והן כלי הקשת נמרצים ודרמטיים במטרה לתאר את הפחד והאיום המתוארים בבשורה.  הרצ'יטטיב נפתח בנימה מנוגדת במטרה להזכיר את חסד האל, אך חוזר גם הוא אל רוע החוטאים. האריה לבס חוזרת לנושא של האריה הראשונה מלווה בחצוצרה שנועדה להזכיר את חצוצרת יום הדין.

## הקלטות
היצירה הוקלטה במלואה 12 פעמים בהקלטות מסחריות. בין המנצחים שביצעו את ההקלטות ניתן לציין את גוסטב ליאונהארדט (ב-1978), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
גרעינים (סדרת טלוויזיה)

**גרעינים** היא סדרת טלוויזיה ישראלית מסוג קומדיה המשודרת בערוץ הילדים החל מ-5 ביוני 2016. 

העונה הראשונה של הסדרה הסתיימה ב-10 ביולי 2016, והעונה השנייה עלתה לשידור ב-4 בספטמבר 2016. והסתיימה ב-10 באוקטובר 2016.

ב-30 במאי 2019 העונה ה-1 ירדה משירות ה-VOD של HOT אך היא חזרה ב-23 בפברואר 2020 כחלק מספרית FOMO.

## עלילה
הסיטקום עוסק בחמישה גרעינים ובילדי העיר בה הם חיים. חבורת בני הגרעין יאלצו להתמודד עם האיום התמידי המרחף מעל ראשם ולנסות להציל את המבנה בו הם שוהים מידיו של מנהל המתנ"ס המרושע, שיקלובר (חנוך דאום) שרוצה להרוס אותו ולהקים במקומו גורד שחקים יוקרתי.

## סקירת הסדרה

## דמויות
### גרעינים
***רפאלה** (דנה פרידר): גרעינה, רוחנית ואוהבת טבע. בן מאוהב בה. כל פעם היא ב"טרנד" על משהו אחר: קארמה, אינדיאנים, גלגולי נשמות, ועוד. בפרק אחד היא כמעט הפכה לאשת עסקים מעצה של נמרוד. היא לא ידעה לרכב על אופניים עד שבן לימד אותה. לא יודעת שבן מאוהב בה. חייכנית.
***נמרוד** **ליכטנשטיין** (מיכאל מושונוב): גרעין, קמצן ורודף כסף, מוכר לנדיר דברים חסרי ערך ומשקר לו שהם שווים. איה מאמינה כי יש לו לב טוב, והיא מנסה לעודד אותו להיות אדם טוב. התמודד בעבר על תפקיד המפקד ופרש. פחד מליצנים בילדותו, ולא מוכן להודות שהוא עדיין מפחד מהם.
***איה** **לוי** (דאנה איבגי): גרעינה המנסה להציל את המתנ"ס משיקלובר שמנסה להרוס אותו. אוהבת לעזור לכולם. דואגת לילדי המתנ"ס ולפעמים היא מוצאת את עצמה לבדה מכינה את הפעילויות לילדים. רוב הסצנות שלה עם שיקלובר. מאמינה כי לנמרוד יש לב טוב. 
***נדיר** (דוד שאול): גרעין טיפש, קונה מנמרוד דברים חסרי ערך. בפלאשבק בעונה השנייה מגלים כי נדיר היה  חכם מאוד ורפאלה הפילה אותו והפכה אותו לטיפש. התברר כי נדיר אסף מלא צווי הריסה למתנ"ס, וחשב שהם צבים.
***בן** (דניאל גד): חייל המגיע למתנ"ס והופך למפקד הגרעינים. מתאהב ברפאלה ומנסה להשיג אותה, פעם אחר פעם, וכמעט נפגע שהיא לא מתייחסת אליו. אלרגי לכל מה שמתחיל בח"ית. הוא התפטר בסוף העונה הראשונה כמפקד אך חוזר. חלומו הוא להתמנות לסגן הרמטכ"ל. הצבע האהוב עליו הוא ירוק זית.

### הנהלת המתנ"ס
***שיקלובר** (חנוך דאום): מנהל המתנ"ס שרוצה להרוס אותו ולבנות במקומו גורד שחקים עם פנטהאוז משלו למעלה. אדם אכזרי, טיפש ושונא ילדים, אדם לא-סימפתי. קיבל צו הריסה למתנ"ס לקראת סוף העונה השנייה. אהב להכין ירידים בילדותו.

## פרקים
### עונה 1

### עונה 2

## קישורים חיצוניים

* הגרעינים באתר ערוץ הילדים.

קטגוריה:ערוץ הילדים
קטגוריה:סדרות טלוויזיה ישראליות שעלו לשידור בשנת 2016 
קטגוריה:ערוץ הילדים: תוכניות וסדרות 
קטגוריה:קומדיות מצבים ישראליות 
קטגוריה:סדרות טלוויזיה ישראליות לילדים
קטגוריה:סדרות קומיות ישראליות לילדים
קטגוריה:סדרות נעורים ישראליות
קטגוריה:תוכניות שצולמו באולפני הרצליה
קטגוריה:חנוך דאום
קטגוריה:BIGI: תוכניות וסדרות
ראיון נבסקי

**נפת נבסקי** הוא שמה של נפה הממוקמת במזרח העיר סנקט פטרבורג.
## היסטוריה
הנפה הוקמה בפברואר 1917 והיא היחידה בעיר המתפרסת על שתי גדות נהר הנייבה שעל שמו הוא נקרא. הנפה גובלת מצפון עם נפת המשמר האדום (קראסנוגווארדייסקי) והנפה המרכזית (צנטראלני), במערב עם נפת פרונזה ובדרום מזרח, עם נפת קולפינו. בחלקה המזרחי גובלת עם מחוז המשנה וסוולוז'סק (Всеволожск) של מחוז לנינגרד

שטח הנפה מגיע ל-6177.4 הקטר ואורכה הוא כ-20 ק"מ מצפון לדרום ו-8 ק"מ ממזרח למערב.

הנפה מחובר יבשתית דרך הנייבה לשאר חלקי העיר באמצעות שלושה גשרים: גשר המיתרים אובוחובסקי הגדול (שמהווה את סמל הרובע), גשר וולודארסקי, גשר הרכבות הפיני.
ממוזער|שלט הכניסה לבית העלמין היהודי
בתחומי הרובע נמצא בית העלמין היהודי.
## חלוקה מנהלית
;הנפה מחולקת לתשעה מחוזות מוניציפליים (Муниципальный округ):
49. המחוז המוניציפלי מאחז נבסקי
50. המחוז המוניציפלי איבנובסקי
51. המחוז המוניציפלי אובוחובסקי 
52. המחוז המוניציפלי ריבאצקויה 
53. המחוז המוניציפלי העממי 
54. המחוז המוניציפלי החמישים וארבע 
55. המחוז המוניציפלי נבסקי 
56. המחוז המוניציפלי אוקרוויל (Оккервиль) 
57. המחוז המוניציפלי של הגדה הימנית (פראבוברז'ני)

;**משמאל** לגדות הנייבה
* שצ'מילובקה
* סמולנסקויה
* אלכסנדרובקה
* מורזינקה
* שדה בלוובסקויה 
* רובע ריבאצקויה ואוסט-סלביאנקה
;**מימין** לגדת הנייבה שוכנים:
* הכפר השמח (Весёлый Посёлок)
* תחנת נייבה
* סוסנובקה
* אוטקינה זאבוד
## היסטוריה
הנפה הוקמה בשנת 1917 ושנה לאחר מכן אוחדה עם נפת אובוחובסקי ונקרא נבסקו-אובוחובסקי (Невско–Обуховский район). בשנת 1920 שונה שמה לנפת וולודארסקי על שם המהפכן וולודארסקי. ביולי 1922 אוחדה עם נפת סמולנסק. בנובמבר 1948 שם הנפה שונה בחזרה לנבסקי. ביוני 1950 הועבר הכפר ריבאצקויה (ממחוז המשנה פאבלובסק של מחוז לנינגרד) לתחום השיפוט של הנפה.
## אתרים בעלי עניין
ממוזער|הכנסייה הקתולית
ממוזער|הפארק על שם יסנין
*בית העלמין היהודי 
*הכנסייה הקתולית לב ישוע
*פארק יסנין
*מתחם מגורים יוקרתי הנסיך אלכסנדר נבסקי
*בית החולים אלכסנדר - מבתי החולים הוותיקים בעיר.

## תחבורה
### גשרים
ממוזער|גשר אובוחובסקי הגדול
בתחומיה 3 גשרים החוצים את הנייבה (כשבשניים מהם עובר גבול הרובע):
* גשר אובוחובסקי הגדול - מאחד את העיר סנקט פטרבורג עם מחוז לנינגרד ונחנך ב-14 בדצמבר 2004.
* גשר וולודארסקי
* גשר הרכבות הפיני

בגדה השמאלית של הנייבה, סמוך לגשר וולודארסקי הייתה תחנת הרכבת הנהר (Речной вокзал).

### רכבת תחתית

בגדה השמאלית של הנייבה עוברים קווי הרכבת התחתית: קו האי וסילי-נבסקי ובגדתו הימנית קו הגדה הימנית.

התחנות בגבול (מצפון לדרום):

## קישורים חיצוניים

* 
*אתר הספרייה המרכזית של נפת נבסקי
*אתר ערוץ הטלוויזיה של הנפה
*פורטל החדשות

קטגוריה:סנקט פטרבורג: נפות
אבא מרי בן יצחק

רבי **אַבָּא מָרִי בֶּן יִצְחָק** מסן-ז'יל היה רב בן יהדות פרובנס במאה ה-12, נשיא הקהילה היהודית בעירו ומקורבו של דוכס טולוז, רמון החמישי. יש הסבורים כי בנו הוא רבי יצחק בן אבא מרי, "בעל העיטור".

## ביוגרפיה
לא נודעו פרטים על קורות חייו של רבי אבא מרי בן יצחק. הוא נודע מתיאוריו של בנימין מטודלה, שביקר בעירו סן-ז'יל  בסביבות שנת 1160 ומצא בה קהילה יהודית יפה ובה כמו מאה חכמים "... ושם הנשיא רבי אבא בר מארי בר רבי יצחק והוא פקיד השלטון". אבא מארי היה מקורבו של רוזן טולוז  רמון החמישי  שזכה לכינוי "רמון הטוב" בפי יהודי פרובנס בני זמנו בשל יחסו אליהם. רמון החמישי מינה יהודים שונים לשרים ופקידים ברוזנות, אחד מהם היה אבא מרי בן יצחק.

היינריך גרץ שיער כי אבא מרי היה אביו של רבי יצחק בן אבא מרי הידוע על שם חיבורו ההלכתי, ספר העיטור, אך חוקרים אחרים ערערו על קביעה זו. היינריך גרוס  כתב שאבא מרי בן יצחק מסן-ז'יל לא היה אביו של בעל העיטור. הרב מאיר יונה ברנצקי, מהדיר ספר העיטור, סבר כי שם אביו של בעל העיטור לא היה "אבא מרי", וכי אזכור השם "אבא מארי" כאביו, הוא כינוי ארמי של בן לאביו, במשמע "אבי מורי". הוא מביא סימוכין לכך ששם אבי בעל העיטור היה כנראה אברהם, אך גם לדעתו אפשר שאכן היה אבא מרי אביו של בעל העיטור שכן גם בכתבים קדומים, כמו ספר "המנהיג", שמזכיר את "קרובי רבי יצחק בן הרב אבא מרי", מוזכר השם אבא מרי כשמו הפרטי של אבי בעל העיטור.

## קישורים חיצוניים
* 
* 

## הערות שוליים

קטגוריה:רוזנות טולוז
קטגוריה:חכמי פרובנס
קטגוריה:יהודי פרובאנס במאה ה-12
משק האוצר

שמאל|250px|שרידים של משק האוצר שמאחוריהם שכונת יוספטל בכפר סבא|ממוזער
שמאל|250px|שרידים של משק האוצר|ממוזער
**משק האוצר** הייתה חווה בין כפר סבא הערבית וקלקיליה שנוהלה בשנים 1931–1942 על ידי חברת האוצר. כיום אתר מורשת בשביל הראשונים של כפר סבא.

## היסטוריה
אדמות המקום, בשטח של כ-116-130 דונם, נרשמו במרשם המקרקעין של טולכרם ב-10 בנובמבר 1926, על שמם של חוסיין וקמיל שאנטי, בניו של ראשיד א-שאנטי, שנפטר בפברואר 1925. חוסיין וקמיל לקחו מספר הלוואות וכנגדם משכנו את השטח, שכלל אז פרדס ומספר מבנים. משההלוואות לא הוחזרו, הועמד השטח למכירה. באוגוסט 1930 רכש יהושע חנקין את מחצית השטח, ובמאי 1931 את המחצית השנייה. בשנת 1931 הוקם על האדמות משק חקלאי שנוהל בידי חברת "האוצר הארץ-ישראלי-עברי לחקלאות בע"מ", ונקרא "משק האוצר". במשק הוקם מבנה אחד למגורי הפועלים ומבנה שני למגורי מנהל המשק. במקום נחפרו שתי בארות, ניטע פרדס, הוקם בית אריזה, גודלו ירקות ונוהל לול.

### בימי המרד הערבי הגדול
בתחילת המרד הערבי הגדול, בשנת 1936, עבדו במקום כ-20 פועלים ושהו בו שלושה גפירים ושני שוטרים. המשק, שניצב בודד בין יישובים ערביים, הותקף מספר פעמים ביריות וקשר הטלפון עם כפר סבא חובל.

ב-21 באוגוסט 1936 הותקף אוטובוס של פועלי המשק בשעה שהוביל פועלים מהמשק לכפר סבא. מנהל החווה, מאיר בלקינד, נהרג במקום וארבעה פועלים נוספים נפצעו. משמר גפירים שהגיע מהמשק לסייע למותקפים הותקף, והגפיר ברוך גורביץ נהרג. בהמשך מתו שניים מהפצועים. במרץ 1937 נורה ונפצע קשה שוטר בשכר ששמר במשק. בשנת 1938 הותקף המשק, נעשה ניסיון לפוצץ את בית האריזה, אולם התוקפים הונסו ביריות על ידי מגיני המשק.

### התדיינות משפטית

המשק התקיים בצל טענות של ערבים מקלקיליה שהרכישה לא הייתה חוקית, מכיוון שהמכירה נעשתה בלא ידיעתם של שאר שמונת יורשיו של ראשיד א-שאנטי. חנקין טען שהרישום בטאבו נובע מהסדר בין חוסיין וקמיל לשאר היורשים. פקיד הרישום קיבל את עמדתו של חנקין ב-30 באפריל 1938 ודחה את הערעור של אנשי קלקיליה. בית המשפט לקרקעות הפך את ההחלטה וקיבל את הערעור של אנשי קלקיליה. בפסק הדין נקבע שעוד טרם השלמת הרכישה, היה חנקין מודע לטענות של שאר היורשים ועל כן עליו מוטלת האחריות להוכיח שחוסיין וקמיל הם הבעלים החוקיים. בית המשפט לערעורים של המנדט הבריטי, בהרכב של הארי הרברט טראסטד, רנדולף קופלנד ופרנסיס כיאט, אשרר את ההחלטה של בית המשפט לקרקעות בנובמבר 1938 והחזיר את הדיון לפקיד הקרקעות להכריע האם חנקין יכול להוכיח שהרישום בטאבו היה תקין. לאחר שהוכחה כזאת לא נמצאה, פסק בית המשפט לערעורים ביולי 1943 שהמכירה בטלה.

המשק נסגר והועבר לאחריותו של עבדול רחמן סבא, ראש עיריית קלקיליה. ערעור של חנקין על ביטול העסקה שהוגש למועצה המלכותית התקבל ביולי 1947, אולם המשק לא יושב מחדש. בתחילת מאי 1948, פוצצו ערבים מבנים במשק. מספר ימים לאחר מכן, בעת כיבוש כפר סבא הערבית, נעשה ניסיון לכבוש את משק האוצר, אולם ללא הצלחה. המשק הועבר לידי ישראל במאי 1949 במסגרת הסכם הפרדת הכוחות עם ממלכת ירדן. עלו דרישות להקים במקום יישוב, אך אלו לא התממשו. בשנת 1950 סופח שטח המשק לתחום השיפוט של מועצת כפר סבא. בשנת 1954 עמדו שרידי המקום במקום שוממים. ב-2020 עבר המתחם שימור וחובר לשביל הראשונים של כפר סבא והפך ל"תחנה" בשביל.

## קישורים חיצוניים

*מאיר בלקינד– נפגע מכדור בליבו ונהרג, 1 במרץ 2014, סיפורי ארץ-ישראל - מצבות מדברות 1950 – 1850
*
* עירית עמית, האוצרות של יהושע חנקין, ארץ של ימים רחוקים, אריאל, 2000

## הערות שוליים

קטגוריה:כפר סבא: מבנים
קטגוריה:ארץ ישראל: חוות
קטגוריה:כפר סבא: כלכלה
קטגוריה:חוות ביישוב
ראיון מוסקבה

**נפת מוסקבה** (Московский район) הוא שמה של נפה הממוקמת בדרום מערב העיר סנקט פטרבורג. נוסדה בשנת 1919 ושולבה בגבולות העיר סנט פטרסבורג בשנת 1965. בשנות השלושים של המאה העשרים איבדה את הסמל המוכר ביותר שלה - שער מוסקבה. בשנת 1936, בתקופת ריכוז הכוח של ג'וזף סטלין על הנהגת לנינגרד, פורק השער ההיסטורי עם תוכניות להעבירו לפארק כיכר מוסקבה. מאוחר יותר, במהלך המצור על לנינגרד בשנת 1941, כשהצבא הגרמני התקרב לפאתי לנינגרד, שימשו אבני הברזל של השער ביצירת מבנה הגנה נגד טנקים בסמוך לגבול הדרומי של העיר, ועזרו להדוף את הגרמנים במהלך המצור. השער שוחזר בין השנים 1958 עד 1960.

זוהי נפה יוקרתית המתאפיינת בציוני דרך ראוותניים כמו האנדרטה למגיני לנינגרד הגיבורים, אנדרטת זיכרון אדירת ממדים למלחמת העולם השנייה בכיכר הניצחון ושער הניצחון של מוסקבה שניצב על עמודים מעוטרים. במוזיאון גרנד מאקט רוסיה יש תצוגות של עיירות רוסיות מיניאטוריות ואילו במצפה הכוכבים פולקובו יש מוזיאון עם טלסקופים מהמאה ה-18.

בתחומיה קיימים המחוזות הבאים:
* המחוז המוניציפלי מאחז מוסקבה
* המחוז המוניציפלי גגארין
* המחוז המוניציפלי נובו-איזמאילובו
* המחוז המוניציפלי מרידיאן פולקובו
* המחוז המוניציפלי זבזדנוי

הרובע מכונה בשם "שערי העיר הדרומיים" בעיקר עקב הימצאות נמל התעופה פולקובו בשטחו. בנוסף 2 הכבישים הפדרליים הגדולים בצפון מערב רוסיה עוברים כאן: הכביש הפדרלי "רוסיה" מהווה את כביש הגישה הדרומי לעיר וכך גם כביש "פסקוב". זהו אחד האזורים התעשייתיים בעיר. בשנת 2013 הושלמה בניית מגדל לידר (המכונה מגדל החוקה וניצב בככר החוקה), גורד שחקים בן 42 קומות שהחזיק בתואר הבניין הגבוה ביותר בעיר עד 2018. גובהו מגיע ל-140 מטרים.
## אתרים בעלי עניין
* שערי הניצחון של מוסקבה
*מצפה הכוכבים פולקובו
*סק"א ארנה
*גרנד מאקט רוסיה
*נמל התעופה הבינלאומי פולקובו
*לידר טאואר

תמונה:Moscow Triumphal Gates.jpg|שערי הניצחון המהווים חלק מסמל הרובע
תמונה:Spb 06-2017 img18 Leader Tower.jpg|לידר טאואר
Dom Sovetov (House of Soviets), Saint Petersburg.jpg|בית הסובייטים שנבנה בסגננון קלסיציזם סטליניסטי


## קישורים חיצוניים

* 
* נפת מוסקבה בסנקט פטרבורג
* פורטל החדשות

## הערות שוליים

קטגוריה:סנקט פטרבורג: נפות
סלובודאן סימוביץ'

**סלובודאן סימוביץ**' (בסרבית: **Слободан Симовић**; נולד ב-22 במאי 1989) הוא כדורגלן סרבי המשחק בראדניצ'קי ניש בעמדת הקשר האחורי.

## קריירה
סימוביץ' התחיל את הקריירה שלו בקבוצת נובי סאד ממנה עבר לספרטק סובוטיצה בקיץ . לאחר שבעונתו הראשונה בקבוצה לא הצליח למצוא את מקומו, בעונת  הצליח לבסס את מקומו בהרכב הקבוצה שסיימה את העונה במקום החמישי.

ב-1 בינואר 2012 חתם בדינמו מינסק מליגת העל הבלארוסית תמורת 150 אלף אירו. ב-25 במרץ 2012 ערך את הופעת הבכורה שלו במינסק בתיקו 0-0 נגד הומל. שני משחקים לאחר מכן קיבל כרטיס אדום ראשון בקריירה בתיקו 0-0 במשחק הדרבי נגד פ.צ. מינסק. סימוביץ' היה שותף להעפלה של דינמו מינסק לשלב הבתים של הליגה האירופית לראשונה מאז הוקם המפעל במתכונתו הנוכחית ואף כבש את השני במשחק הגומלין של פלייאוף העלייה בו ניצחה קבוצתו 2–3 את נסיונל (2-5 בסיכום הכללי). ב-18 בספטמבר 2014 הורחק בכרטיס צהוב שני בהפסד 1–6 לפאוק סלוניקי במסגרת שלב הבתים.

אחרי שלוש עונות במועדון, בינואר  חתם בסלובן ברטיסלאבה מליגת העל הסלובקית עימה הגיע לגמר הגביע הסלובקי בעונת .

ב-29 ביוני 2016 חתם בהפועל כפר סבא מליגת העל לעונה אחת עם אופציה לעונה נוספת. בתום העונה שוחרר מכפר סבא וחתם באקטובה מליגת העל הקזחית. ב-16 בפברואר 2018 חתם בבאטה בוריסוב הבלארוסית.

ב-15 בינואר 2020, סימוביץ' חתם בקישווארדה מליגת העל ההונגרית.

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:צ'אצ'אק: כדורגלנים
קטגוריה:כדורגלני ספרטק סובוטיצה
קטגוריה:כדורגלני דינמו מינסק
קטגוריה:כדורגלני סלובן ברטיסלאבה
קטגוריה:כדורגלני הפועל כפר סבא
קטגוריה:כדורגלני אקטובה
קטגוריה:כדורגלני באטה בוריסוב
קטגוריה:כדורגלני קישווארדה
קטגוריה:כדורגלני קולובארה
קטגוריה:כדורגלני ראדניצ'קי ניש
קטגוריה:כדורגלנים זרים בישראל
קטגוריה:ספורטאים סרבים בבלארוס
קטגוריה:ספורטאים סרבים בישראל
קטגוריה:ספורטאים סרבים בקזחסטן
קטגוריה:ספורטאים סרבים בהונגריה
קטגוריה:סרבים שנולדו ב-1989
ראיון הנופש

**נפת הנופש** הוא שמה של נפה הממוקמת בצפון העיר סנקט פטרבורג על גדות המפרץ הפיני. הנפה הוקמה כאזור נופש עיקרי בשנת 1946. הגבולות המודרניים הוגדרו בשנת 1994.

בתחומיה שוכנים 11 היישובים הבאים:
* זלנוגורסק
* ססטרורצק
* האי הלבן
* קומארובו
* הכפר מולודוז'נויה
* פסוצ'ני
* רפינו
* סרובו
* סמוליאצ'קובו
* סולנצ'נויה
* אושקובו

אורך הנפה מגיע ל-50 ק"מ וחלק גדול ממנה הוא שטח טבעי של יערות, פארקים וביצות ובשל אופיו מהווה לאזור הנופש של העיר.
## קישורים חיצוניים

* 
* פורטל המידע הרשמי

קטגוריה:סנקט פטרבורג: נפות
קטגוריה:המצר הקרלי
ראיון קלינין

ממוזער|הכניסה לבית הקברות פיסקריובסקויה
**נפת קלינין** (ברוסית: **Калининский район**) הוא שמה של נפה הממוקמת בצפון העיר סנקט פטרבורג מזרחית לנפת ויבורג.

הנפה הוקמה בשנת 1936 וכונתה תחילה נפת המשמר האדום (קראסנוגווארדייסקי). באוגוסט 1946 נקרא קלינין על שם מיכאיל קלינין. שטחה הוא 40 קמ"ר (11 ק"מ מצפון לדרום). בתחומיה שטחים ירוקים אבים כדוגמת פארק פיסקאריובסקי, פארק מורינו, פיאונרסקי, פארק האקדמאי סחרוב והגנים בנואה ולובאשינסקי. חלקה הדרומי של הנפה הוא אזור מתועש עוד מתחילת המאה ה-19. בתחומיה ממוקם בית החולים הקליני בוטקין למחלות זיהומיות שהוקם בשנת 1882 ומהווה גם כיום את בית החולים הגדול ברוסיה.

בתחומי הנפה קיימים המחוזות המוניציפליים הבאים:
* המחוז המוניציפלי גראז'דנקה
* המחוז המוניציפלי האקדמי
* המחוז המוניציפלי הפיני
* המחוז המוניציפלי העשרים-ואחד
* המחוז המוניציפלי פיסקריובסקויה
* המחוז המוניציפלי הצפוני
* המחוז המוניציפלי פרומותיאוס
## אתרים בעלי עניין
*בית הקברות פיסקריובסקויה לזכר הנופלים
*בית העלמין בוגוסלובסקויה
*היכל הספורט זניט סנקט פטרבורג
*כלא קרסטי

## ספורט
*אברורה סנקט פטרבורג

## קישורים חיצוניים

* 

קטגוריה:סנקט פטרבורג: נפות
קטגוריה:1936 ברוסיה
קטגוריה:מדינות וטריטוריות שהוקמו ב-1936
ראיון קראסנוסלסקי

**קראסנוסלסקי** הוא שמה של נפה בדרום העיר סנקט פטרבורג מזרחית לנפת ארמונות פיוטר הגדול.

בתחומיה קיימים:
* המחוז המוניציפלי הדרום מערבי
* המחוז המוניציפלי הסמוך לים-הדרומי
* המחוז המוניציפלי מדשאות האורן (סוסנובאיה פוליאנה)
* המחוז המוניציפלי אוריצק
* המחוז המוניציפלי קונסטנטין
* המחוז המוניציפלי גורלובו
* העיר קראסנויה-סלו.

## קישורים חיצוניים

* 

קטגוריה:סנקט פטרבורג: נפות
קטגוריה:מדינות וטריטוריות שהוקמו ב-1973
הבחירות הפרלמנטריות באוסטרליה 2016

**הבחירות הפדרליות באוסטרליה**, שנועדו לקבוע את כל 226 חברי הפרלמנט ה-45 של אוסטרליה נערכו ביום שבת, 2 ביולי 2016, לאחר מסע בחירות רשמי מורחב בן שמונה שבועות. זה הוא ה"פירוק הכפול" (או "פיזור כפול" - האמצעי היחיד לפיזור הסנאט) הראשון באוסטרליה מאז הבחירות של 1987.

הבחירות באוסטרליה עושות שימוש במערכת בחירות "העדפה מלאה" בקול אחד, ערך אחד של מושב חבר-בודד, של 150 חברי בית הנבחרים האוסטרלי (הבית התחתון), בשינוי משיטת "העדפה מלאה" עם קבוצת פתקי הצבעה מסוג "הקול היחיד הנייד" במערכת של בחירות יחסיות לייצוג 76 חברי הסנאט (הבית העליון). ההצבעה היא חובה.

## סקרי דעת קהל
[ימין|ממוזער|300 פיקסלים|[ממוצע נע שורה של צבירת נתונים]]

## תוצאות
### בית נבחרים

### סנאט

## קישורים חיצוניים

אוסטרליה
קטגוריה:אוסטרליה: בחירות
אוסטרליה
קטגוריה:2016 באוקיאניה
אבא קולון

**אַבָּא קוֹלוֹן** הוא דמות מיתית שלפי דברי המדרש סייעה לבנות את רומא.

## דברי המדרש
כך נמסר בשיר השירים רבה בשם האמורא הארץ ישראלי רבי לוי:

[בתרגום חופשי: ביום שהעמיד ירבעם בן נבט שני עגלי זהב נבנו שני צריפיה הראשונים של רומי, והיו בונים אותם והם נופלים, בונים אותם ונופלים. היה שם אדם זקן ושמו אבא קולון, אמר להם: אם אין אתם מביאים מים מנהר פרת ומגבלים בתוך הטיט ובונים בטיט זה את הצריפים, אינם מתקיימים. אמרו לו: מי יעשה כך? אמר להם: אני. עשה עצמו סוחר יין והיה נכנס ויוצא בערים נכנס ויוצא במדינות עד שהגיע לשם (לבבל), כיון שהגיע לשם הלך והביא מים מפרת, וגבלו בהם את הטיט ובנו את הצריפים וקמו. מאותו זמן היו אומרים: כל מדינה שאין בה אבא קולון אינה ראויה להיקרא מדינה, והיו קורים לרומי: רומי הבבלית].

הדים לאגדה זו ניתן למצוא בספרות עברית מאוחרת, שבה נקראת רומי לעיתים "בבל המרשעת".

## זיהויו של אבא קולון
נאמרו השערות שונות למקור השם אבא קולון:
* יש הסבורים כי האגדה אינה עוסקת בגיבול ממשי של מי הפרת בטיט הבנייה ומדובר באלגוריה: היועץ הזקן אמר להם כי רומי לא תקום בלי ליצור בסיס של מושבות (קולוניות) בארצות אחרות שיסייעו ביצירת מעטפת לאימפריה. על שם עצתו זו כונה הזקן **אבא קולון**.
* השערה אחרת תולה את כינויו בשמו של מאגיקן ומכשף רומאי בשם אבלאקון (Ablaccon) שלפי המיתולוגיה הקיף בהבל פיו את העיר אנטיוכיה בחומה דמיונית שהגנה עליה מפני השיטפונות. לפי השערה זו, כינו אותו חז"ל בלשון גנאי "אב קלון" ומכאן השם **אבא קולון**.
* יש הסבורים כי שם זה מקורו בטעות, וצריך לומר: אבא קונון (Conon), שמו של בנאי יווני בן המאה הרביעית לפני הספירה
* בנימין מנשה לוין סבר שמדובר באנטיפטרוס האדומי אביו של המלך הורדוס שבפועלו סייע להשתלטות הרומית על ארץ ישראל

## קישורים חיצוניים
* 
* 
* 

## הערות שוליים

קטגוריה:דמויות מיתולוגיות
קטגוריה:דמויות בפולקלור היהודי
קטגוריה:רומא העתיקה
ראיון המשמר האדום

**נפת המשמר האדום** (קראסנוגווארדייסקי) הוא שמה של נפה הממוקמת בצפון מזרח העיר סנקט פטרבורג. נפת קלינין הסמוכה נקראה בשנים 1936–1947 בשם "המשמר האדום". הנפה הנוכחית הופרד מחלקה המזרחי של נפת קלינין בשנת 1973.

הנפה מחולקת למחוזות משנה מוניציפליים:
*המחוז המוניציפלי פולוסטרובו
*המחוז המוניציפלי אוחטה הגדולה
* המחוז המוניציפלי אוחטה הקטנה
* המחוז המוניציפלי פורוחוביי
* המחוז המוניציפלי רז'בקה

בנפה זו ממוקם בית חולים פיוטר הגדול, אחד מבתי חולים הגדולים בעיר.

## קישורים חיצוניים

* 
*מידע כללי באתר מינהל העיר
*תולדות הרובע ומצבו האקולוגי

קטגוריה:סנקט פטרבורג: נפות
רודופיס

**רודופיס** (ביוונית: **Ροδωπις**; מילולית: "ורודת הלחיים") הייתה הטאירה ממוצא תרקי שחייתה במצרים במאה ה-6 לפנה"ס.

יחד עם סיפור סיני דומה קדום במעט, היה סיפורה של רודופיס הבסיס לסיפור סינדרלה. על רודופיס כתבו סאפפו, סטראבון, הרודוטוס וקלאודיוס איליאנוס.

האגדה המצרית מספרת כי רודופיס, שהייתה הטיארה (קורטיזנה) רחצה בים כאשר נשר חטף את אחת מנעליה והשליך את הנעל לחיקו של המלך בשעה שהמלך ערך משפט בחוצות העיר (בגרסה של איליאנוס הייתה פורטונה זו ששלחה את הנשר. סטארבון מציין את ממפיס כמקום מושבו של המלך). המלך שהתפעל מיפי הסנדל ומייחודו ציווה על עבדיו לחפש את בעלת הנעל, הם מצאו אותה בנאוקרטיס והמלך התחתן איתה (או בגרסאות אחרות הפך אותה לפילגשו הבכירה).

על פי סטארבון, כשנפטרה, בנו לכבודה פירמידה מאבן שחורה שהובאה מאתיופיה. סטארבון מצטט את סאפפו שאמרה ששמה האמיתי של רודופיס היה דורי (Doriche) ושהיא הייתה פילגשו של אחיה של סאפפו. הרודוטוס מציין כי מוצאה הוא מתרקיה וגם הוא מצטט את סאפפו המספרת שאחיה פדה אותה מעבדות.

הרודוטוס קושר אותה גם עם איזופוס שאיתו היה לה רומן סודי. סאפפו כתבה שכנערה רודופיס נחטפה ונמכרה לעבדות במצרים, שם עבדה כיצאנית. אחיה של סאפפו, כָרַקְסוֹס ולָרִיכוֹס שהיה סוחר יינות עשיר ממִיטִילֶנֶה, הגיע למצרים, ראה את רודופיס, התאהב בה ופדה אותה מעבדותה. כך שכסף שהרוויחה רודופיס נשאר בבעלותה. סאפפו כתבה שיר בו היא האשימה את רודופיס בגזילת רכוש האח. רודופיס תרמה מעשר מהכנסותיה ובין היתר תרמה למקדש בדלפי. הרודוטוס סיפר כי ראה במקדש בדלפי שיפודי ברזל אותם תרמה רודופיס.

## קישורים חיצוניים
* 

## הערות שוליים

קטגוריה:יוון העתיקה
קטגוריה:מעשיות ואגדות
קטגוריה:סיפורת
קטגוריה:קורטזנות בעת העתיקה
אברהם רזניק (רב)

הרב **אברהם רזניק** (רעזניק) (י"ב בסיוון ה'תרכ"ו, 26 במאי 1866 דרויא – י"ח באייר ה'תש"ב, 5 במאי 1942 ברוצ'סטר) היה רב במספר ערים בארצות הברית, דרשן וסופר פורה. התפרסם בכינוי **רבי עזריקם ספרא**.

## ביוגרפיה
נולד בהעיירה דרויא במחוז ויטבסק שבבלארוס לאביו רבי מאיר שאול. גדל בעיירה ווארניץ הסמוכה לפולאצק. בהיותו בן עשר הובא לישיבתו של הרב אברהם צדוק באגין בעיר מולדתו דרויא, ולמד בישיבות נוספות. בגיל 16 הוסמך לרבנות. שימש ברבנות בקוקנד ובאשגבאט ברוסיה (כיום באוזבקיסטן ובטורקמניסטן, בהתאמה), ועם פרוץ המהפכה הבולשביקית נאסר, שוחרר לאחר שאשתו סייעה בידו ונמלט למוסקבה. משם היגר בשנת תרפ"ד לארצות הברית. בארצות הברית סבל מחרפת רעב בשל המשבר הכלכלי שפקד את ארצות הברית וחוסר יכולתו למצוא משרה רבנית שתתאים לו. בהמשך כיהן ברבנות בניו יורק, בקווינס, בלוול (מסצ'וסטס), ובסוף ימיו ברוצ'סטר עד פטירתו הפתאומית.

הרב רזניק פרסם מאמרים רבים בכתבי העת הרבניים בתקופתו, תחת שם העט "הרב א"נ עזריקם", ו"הרב עזריקם ספרא". רוב מאמריו כונסו בספריו השונים.

## משפחתו
בתו מנישואיו הראשונים היא רחל בתיה שחר, מחברת הספר **בעיות ופתרונן: מרשימותיה של מחנכת**, ואמו של עמנואל שחר, מייסד חיל ההנדסה הישראלי.

## ספריו
***טללי אורות** - ביאור על ספר תהילים, חלק א, ברדיצ'ב תרס"ז; חלקים א-ב, דעווא תר"פ; ח"ג בכתב יד.
***למען אחי ורעי** - הצעה להרמת קרן התורה, וילנא תרע"ב.
***דלותי ולי יהושיע** - נאום לראש השנה, ניו יורק תרפ"ה.
***הגיונות והשתפכות הנפש** - פירוש על תפילת "אבינו מלכנו", ניו יורק תרפ"ד.
***הנותן אמרי שפר** - חלק הפילטונים, דעווא תרפ"ט; חלק המשלים, דעווא תרצ"ב.
***אבני שהם** חידושים על התלמוד הבבלי, שלושה חלקים. בילגורייא תרצ"ט: לסריקה של חלק א (קטוע). נדפסו מחדש בולטימור תש"ע.
***אבני מילואים** - חידושים על התורה, חלקו נדפס בספר "אבני שהם".
***דרך אמונה** - בענייני אמונה, שתי מהדורות בכתב יד.

בנוסף כתב מאמרים רבים, שירים, אגרות, רשימות ודרשות שנותרו בכתב יד.

## קישורים חיצוניים
*
* 
* ספרו אבני שוהם, באתר היברובוקס
*סברוה הא מני? עם תמונתו בעיתון "אונזער גייסט", 1 בפברואר 1933

קטגוריה:יהודים שהיגרו מרוסיה לארצות הברית
קטגוריה:ניו יורק: רבנים
קטגוריה:רבנים רוסים
קטגוריה:מחברי ספרי מוסר ומחשבה
קטגוריה:אמריקאים שנולדו ב-1867
קטגוריה:אמריקאים שנפטרו ב-1942
החזית האוקראינית הרביעית

**החזית האוקראינית הרביעית** הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרבות בכיבוש אוקראינה, סלובקיה, וצ'כיה, ולבסוף השתתפה בכיבוש פראג.

## היסטוריה
ב-20 באוקטובר 1943 שונה שמה של החזית הדרומית לחזית האוקראינית הרביעית, ולמפקדה מונה פיודור טולבוחין.

החזית לחמה בקרב על הדנייפר ובמבצע דנייפר-קרפטי, ולאחר מכן השתתפה במתקפת קרים. ב-31 במאי 1944 פורקה החזית, ויחידותיה פוזרו בין היחידות השונות.

ב-5 באוגוסט 1944 הוקמה שוב החזית, ולמפקדה מונה איוואן פטרוב. החזית לחמה בקרב על סלובקיה, ובהמשך לחמה החזית בקרבות בצ'כיה ובקרב על פראג.

לאחר סיום המלחמה, הפכה החזית לפיקוד הקרפטים ששכנה באוקראינה.

## מפקדים
* פיודור טולבוחין (20 באוקטובר 1943 - 31 במאי 1944)
* איוואן פטרוב (5 באוגוסט 1944 - מרץ 1945)
* אנדריי יריומנקו (מרץ 1945 - 25 באוגוסט 1945)

## קישורים חיצוניים

* החזיתות הסובייטיות במלחמה
* החזית האוקראינית הרביעית

קטגוריה:זירת מזרח אירופה במלחמת העולם השנייה
קטגוריה:חזיתות סובייטיות במלחמת העולם השנייה
קטגוריה:1944 בברית המועצות
קטגוריה:1945 בברית המועצות
קטגוריה:קבוצות ארמיות של בעלות הברית במלחמת העולם השנייה
ראיון קולפינו

**נפת קולפינו** () הוא שמה של נפה הממוקמת בדרום מזרח העיר סנקט פטרבורג וגובלת עם נפת פרונזה, נבסקי ופושקין ועם מחוזות המשנה וסבולוז'סק, טוסנו וקירוב של מחוז לנינגרד.

שמה נובע מהעיר בה נמצא מבנה האדמיניסטרציה של הנפה. מתחילה נוסדה כמרכז תעשייתי שהפך לחלק מהעיר לנינגרד ב-1936 לאחר פירוק מחוז המשנה הפרברי של מחוז לנינגרד. בשנת 1954 הוגדל שטח הנפה עם הכנסת מועצות כפריות לתחום השיפוט של הנפה.

בשנת 1996 הוקמו 5 מחוזות מוניציפליים בתחומי הנפה והיא ממשיכה להוות הנפה התעשייתית של העיר (בתחומו נמצא מפעל איג'ורה הוותיק למתכות ופטרוכימיה).

בתחומי הנפה קיימים היישובים הבאים:
* העיר קולפינו
* הכפר מטאלוסטרוי
* הכפר פטרו-סלביאנקה
* הכפר פונטוני
* הכפר סאפיורני
* הכפר אוסט-איז'ורה

על פי מפקד אוכלוסין משנת 2010 חיו ברובע 177,448 איש. על פי נתונים משנת 2002 46% היו גברים, 54% נשים. מרבית האוכלוסייה מרוכזת בעיר קולפינו.

## קישורים חיצוניים

* 
* פורטל החדשות הראשי
* קולפינו באתר מינהל העיר סנקט פטרבורג

קטגוריה:סנקט פטרבורג: נפות
קטגוריה:1936 ברוסיה
קטגוריה:מדינות וטריטוריות שהוקמו ב-1936
החזית הבלארוסית השנייה

**החזית הבלארוסית השנייה** הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרבות בכיבוש פולין וגרמניה, תוך שהיא משתתפת לבסוף בכיבוש ברלין.

## היסטוריה
ב-24 בפברואר 1944 שונה שמה של חזית בריאנסק לחזית הבלארוסית השנייה, ולמפקדה מונה פאבל קורוצ'קין.

החזית לחמה בקרבות לשחרור בלארוס, וב-5 באפריל 1944 פורקה.

ב-16 באפריל 1944 הוקמה שוב החזית, ולמפקדה מונה איוואן פטרוב. החזית השתתפה במתקפת מוגילוב ובמבצע בגרטיון, ובחורף 1945 השתתפה בקרבות בפרוסיה המזרחית ובפומרניה המזרחית.

ב-16 באפריל 1945 פתחה החזית יחד עם החזית הבלארוסית הראשונה והחזית האוקראינית הראשונה בקרב על ברלין, וסייעה להם על ידי כיבוש המרחב שמצפון לברלין.

לאחר סיום המלחמה, הפכה החזית למפקדת הכוחות הסובייטיים הצפונית ששכנה בפולין.

## מפקדים
* פאבל קורוצ'קין (24 בפברואר 1944 – 5 באפריל 1944)
* איוואן פטרוב (16 באפריל 1944 – יוני 1944)
* גאורגי זכרוב (יוני 1944 – נובמבר 1944)
* קונסטנטין רוקוסובסקי (נובמבר 1944 – יוני 1945)

## קישורים חיצוניים
* החזית הבלארוסית השנייה

קטגוריה:חזיתות סובייטיות במלחמת העולם השנייה
קטגוריה:קבוצות ארמיות של בעלות הברית במלחמת העולם השנייה
קטגוריה:1944 בברית המועצות
קטגוריה:1945 בברית המועצות
עונת 1964/1965 בליגה הלאומית בכדורסל

**עונת 1964/1965 בליגה הלאומית בכדורסל ** הייתה עונתה ה-11 של ליגת הכדורסל הבכירה בישראל. הליגה גדלה ל-14 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל רמת גן והפועל קריית חיים. העונה הסדירה החלה ב-9 באוקטובר 1964 הסתיימה ב-27 ביולי 1965 בניצחון של הפועל תל אביב בפעם השלישית בתולדותיה. הקבוצה לא הפסידה באף משחק במהלך העונה.

במהלך העונה, עקב סכסוך של אגודת מכבי עם ועדת הכדורסל, נעדרו כל 14 קבוצות אגודת מכבי מהמשחקים בסיום העונה בכלל הליגות, ביניהן בליגה הלאומית: מכבי תל אביב, מכבי קריית מוצקין, מכבי חיפה ומכבי פתח תקווה.
הסכסוך התעורר עקב חששות מרכז מכבי לגבי כשרות מספר משחקים בין קבוצות הפועל שלטענתם נמכרו, כשהטענות העיקריות כוונו לעבר המשחק בו ניצחה הפועל גבעת חיים את הפועל חולון 59:65. 
מכבי תל אביב ספגה 4 הפסדים טכניים בסיום העונה, מכבי חיפה ומכבי קריית מוצקין 3, ומכבי פתח תקווה 6 הפסדים טכניים שהורידו את הקבוצה לליגה השנייה.

בהתאם לתוצאות העונה הפועל רמת גן ומכבי פתח תקווה ירדו ליגה.

## טבלת הליגה

## ראו גם

* גביע המדינה בכדורסל 1964/1965

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, - עמודים 106-107

קטגוריה:1965 בישראל: ספורט
קטגוריה:עונות בליגה העליונה בכדורסל בישראל
קטגוריה:1964 בישראל: ספורט
קטגוריה:תחרויות כדורסל ב-1965
קטגוריה:תחרויות כדורסל ב-1964
החזית הבלארוסית השלישית

**החזית הבלארוסית השלישית** הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרבות בכיבוש פולין וגרמניה, תוך שהיא משתתפת לבסוף בכיבוש ברלין.

## היסטוריה
ב-24 באפריל 1944 שונה שמה של החזית המערבית לחזית הבלארוסית השלישית, ולמפקדה מונה איוואן צ'רניאחובסקי.

החזית השתתפה במבצע בגרטיון ובקרב על ממל, ובחורף 1945 השתתפה בקרבות בפרוסיה המזרחית שבמהלכם נהרג איוואן צ'רניאחובסקי, והוחלף על ידי אלכסנדר ואסילבסקי.

ב-15 באוגוסט 1945, הפכה החזית לפיקוד בלארוס.

## מפקדים
* איוואן צ'רניאחובסקי (24 באפריל 1944 - 18 בפברואר 1944)
* אלכסנדר ואסילבסקי (יוני 1944 - נובמבר 1944)
* איוואן בגרמיאן (נובמבר 1944 - 15 באוגוסט 1945)

## קישורים חיצוניים
* החזית הבלארוסית השלישית

קטגוריה:זירת מזרח אירופה במלחמת העולם השנייה
קטגוריה:חזיתות סובייטיות במלחמת העולם השנייה
קטגוריה:קבוצות ארמיות של בעלות הברית במלחמת העולם השנייה
קטגוריה:1944 בברית המועצות
קטגוריה:1945 בברית המועצות
עונת 1965/1966 בליגה הלאומית בכדורסל

**עונת 1965/1966 בליגה הלאומית בכדורסל ** הייתה עונתה ה-12 של ליגת הכדורסל הבכירה בישראל. הליגה כללה 14 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל גבת ובית"ר תל אביב. העונה הסדירה החלה ב-22 באוקטובר 1965 הסתיימה ב-3 ביוני 1966 בניצחון של הפועל תל אביב בפעם השנייה ברציפות ובפעם הרביעית בתולדותיה. 

בהתאם לתוצאות העונה מכבי קריית מוצקין ובית"ר תל אביב ירדו ליגה.

## טבלת הליגה

## ראו גם

* גביע המדינה בכדורסל 1965/1966

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, - עמוד 114

קטגוריה:1965 בישראל: ספורט
קטגוריה:עונות בליגה העליונה בכדורסל בישראל
קטגוריה:1966 בישראל: ספורט
קטגוריה:תחרויות כדורסל ב-1965
קטגוריה:תחרויות כדורסל ב-1966
חלוקה מנהלית של מוסקבה

[ממוזער|תולדות החלוקה המנהלית של מוסקבה משנת [1922 ועד 1995.]]
**החלוקה המנהלית של מוסקבה** (Территориальное деление Москвы) הוא מערך יחידות טריטוריאליות בגבולות בירת רוסיה המהווים מחוזות אדמיניסטרטיביים (административные округа), נפות (районы) ויישובים (поселения).
## מאפיינים
העיר חולקה ל-10 אוקרוגים (מחוזות) מנהליים ול-125 נפות (או ראיונים). כל עשרת האוקרוגים נמצאים בשטח המנהלי של העיר מוסקבה, מלבד העיר זלנוגרד (מספר 10 על המפה).

ביולי 2012, בעקבות הרחבת שטח העיר הוקמו 2 אוקגורים מנהליים חדשים (11 ו-12 במפה).

לכל האוקרוגים והמחוזות המנהליים שלט אצולה משלהם, דגל וראש מחוז. בניגוד לערים מסוימות בצפון אמריקה ומזרח אסיה, אין במוסקבה אזורים מוגדרי גזע, כמו צ'יינטאון.
## מחוזות מוסקבה
#מחוז מרכז
#מחוז צפון
#מחוז צפון מזרח
#מחוז מזרח
#מחוז דרום מזרח
#מחוז דרום
#מחוז דרום מערב
#מחוז מערב
#מחוז צפון מערב
#מחוז זלנוגרד
#מחוז מוסקבה החדשה
#מחוז טרויצק
### הרחבת שטח העיר

ממוזער|מפת העיר לאחר ההרחבה
פרויקט הרחבת שטח העיר מוסקבה, שכונה מוסקבה החדשה יצא לדרך בשנת 2011 והיה פרויקט ההרחבה הגדול ביותר בתולדות מוסקבה מאחר שהביא להכפלת שטח העיר פי 2.4 משטחה המקורי על חשבון שטחי מחוז מוסקבה.

הפרויקט הוצג בתקשורת ב-11 ביולי 2011 וכונה "מוסקבה החדשה" בדומה לפרויקט הבריטי "ניו דלהי" שנועד להביא למודרניזציה בעיר הבירה ההודית. בשני המקרים הרחבת ערי הבירה נעשתה לכיוון דרום מערב. עיריית מוסקבה כינתה את הפרויקט "מוסקבה הגדולה". רעיון ההרחבה זכה לתשומת לב ציבורית גדולה ובסקר שנערך בקרב המוסקבאים, 41% תמכו בהרחבה, 41% התנגדו ו-18% נמנעו מלהביע דעה.

לאחר הרחבת גבולות המחוזות, מוסקבה הפכה מהעיר ה-11 בגודלה, לעיר הששית בגודלה בעולם מבחינת שטח. אף שמבחינת גודל אוכלוסייה נותרה העיר השמינית בגודלה, מאחר שבשטחים שנוספו התגוררו פחות מ-250 אלף איש. זאת בניגוד למה שהתרחש בפרויקט הרחבת העיר ברלין; בשנת 1920 "חוק ברלין הגדולה" הביא לאיחוד ערים פרבריות, כפרים ואחוזות סביב ברלין לעיר גדולה ומורחבת, כשלאחר ההתרחבות נאמדה ב-1939 אוכלוסיית ברלין ביותר מ-4 מיליון נפש.

## ראו גם
*חלוקה מנהלית של סנקט פטרבורג
## קישורים חיצוניים

* 
## הערות שוליים

*
*
HARP

[ממוזער|ניסוי בתותח 16 [אינץ' (410 מ"מ) שבוצע במסגרת הפרויקט]]
**פרויקט HARP** (ראשי תיבות: **High Altitude Research Project**) היה מיזם שאפתני, במימונן של ארצות הברית וקנדה, שהוביל המהנדס ג'רלד בול. מטרתו של המיזם, הייתה ליצור תותח-על שבאמצעותו יהיה ניתן לשגר לוויינים לחלל.

הישג השיא של הפרויקט נרשם במהלך ניסוי שבוצע בשנת 1966. במסגרת הניסוי שוגר פגז במשקל 180 ק"ג לגובה של 180 ק"מ. זהו שיא שלא נשבר עד היום.

הפרויקט בוטל בעקבות רצונה של קנדה להיבדל מארצות הברית, שהייתה מסובכת במלחמת וייטנאם.

## רקע ופיתוח הפרויקט
ב-23 במרץ 1918, החלו פגזי ארטילריה גרמניים להלום בעוצמה רבה בפריז, בירת צרפת. ההשערה הראשונית של הצבא הצרפתי בנוגע למקור הירי, גרסה כי אלו נורו מספינות אוויר, אך סיורים של הצבא הצרפתי לא מצאו ראיות שאיששו השערה זו. הירי לכיוון פריז בוצע בתדירות נמוכה, אך גרם לאבדות רבות בנפש. ב-29 במרץ 1918, פגע פגז שנורה מתותח פריז ישירות בכנסייה וגרם למותם של 91 בני אדם. עד סוף המלחמה, נכשלו הצרפתים בזיהוי מקור הירי. לאחר המלחמה התברר כי תותחים אלו הושמדו בידי מפעיליהם..

בשנת 1965, נפגש בול עם גרמניה, קרובת משפחתו של  פריץ ראוזנברגר, ראש מחלקת הפיתוח בחברת קרופ שייצרה את תותח פריז. היא הביאה לבול כתבי יד שגילתה בתוך הארכיון המשפחתי, שבו היה מפורט תיאור של התותח הגדול, מפרט של חלקיו ושל אופן פעולותיו. בול השתמש במסמך זה, יחד עם מידע רב שמצא הצבא האמריקאי על תוכנית הV-3 של הצבא הגרמני כבסיס לספר שכתב בנושא תותחי העל הגרמנים.

לאחר שבול עיין בתוכניות תותח ה-V3, החליט כי ברצונו לצאת לפרויקט בהובלתו בו ייבנה תותח על בעל יכולת שיגור פגזים מחוץ לאטמוספירה. בול פרש את חזונו בפני ממשלות ארצות הברית וקנדה והצליח לגייס את תמיכתן.

## ניסויי ירי
ממוזער|אחד מתותחי פרויקט HARP, נטוש.
ב-1961 החל בול לבצע ניסויי ירי בתותח בקוטר של 130 מ"מ. במהלך הניסויים, התותח ירה פגז ניסוי לגובה של כ-39,000 מטרים (130,000 רגל).

בשנת 1962 הצליח התותח לירות פגז במשקל של כ-150 ק"ג, לגובה של 66,000 מטר, במהירות לוע של כ-3000 מטר בשנייה.

בשנת 1965, נבנה תותח על בקוטר של 44 ס"מ, עם אורך קנה של כ-5 מטרים, שהועמד כמעט במאונך. במהלך שנת 1966 נבחנה אמינות הכלי ובוצעו בכלי ניסויים אינטנסיביים.

שיאו של הפרויקט היה ב-18 בנובמבר 1966, כאשר במהלך הניסוי, נורה פגז מדמה לוויין. הפגז שקל 180 ק"ג והגיע לגובה עצום של כ-180 ק"מ. זהו שיא שלא נשבר עד היום. לאחר הניסוי טען בול, כי אם יחמש את התותח בטיל בעל דלק מוצק, יוכל לירות טיל במשקל 90 ק"ג למרחק של 4000 ק"מ, או לגובה של 250 ק"מ. בכך טען, למעשה, כי התותח שלו מגיע ליכולות של טיל בליסטי לטווח בינוני.

## לאחר ביטול הפרויקט

לאחר ביטול הפרויקט, נדד בול ברחבי העולם. לבסוף, השתקע בעיראק, תוך שימוש בידע שצבר במהלך פרויקט HARP, במטרה לבנות תותח על, שכונה תותח בבל. תוכניתו של בול הייתה לבנות תותח באורך של 150 מטר שישקול 2100 טון ויהיה בעל קוטר של מטר. תוכנית זו נגוזה, לאחר שבול נורה על ידי מתנקש בשנת 1990, בפעולה שיוחסה למוסד.

## ראו גם
* ג'רלד בול
* תותח פריז
* V-3

## קישורים חיצוניים

## הערות שוליים

קטגוריה:תותחי-על
קטגוריה:יחסי ארצות הברית – קנדה
קטגוריה:פרויקטים צבאיים שבוטלו
ראיון קירוב

**קירוב** (Кировский район Санкт-Петербурга) הוא שמה של נפה הממוקמת בדרום מערב העיר סנקט פטרבורג ונקראת על שמו של סרגיי קירוב, מזכיר המפלגה הקומוניסטית בלנינגרד והיה בעצם השליט הכול-יכול של לנינגרד בשנים 1926–1934. הנפה הוקמה בשנת 1917 כנפת נארווה (יורשת יחידת השיטור של הנארווה) ופטרהוף. בשנת 1934 אוחדו השניים והנפה קיבלה את שמה הנוכחי.

גבול הנפה מצפון עובר עם נפת האדמירליות ועובר בנהר יקטרינהוף, ממזרח גובל בנפת מוסקבה ומדרום עם נפת קראסנוסלסקי עם נהר קראסנוסלקי ושדרות המרשל ז'וקוב.

בתחומיה נמצאים:
*המחוז המוניציפלי קניאז'בו
*המחוז המוניציפלי דצ'נוי
*המחוז המוניציפלי אבטובו
*מאחז נארווה
*המחוז המוניציפלי של שפך קראסננקה
*המחוז המוניציפלי שערי ים
בתחומי הנפה נמצאים גם האי הלבן, האי קאנונרסקי והאי גוטויבסקי. עד לפרוץ מהפכת אוקטובר שטחה היה קטן יותר וחציה היה חלק ממחוז נארווה.

## אתרים בעלי עניין
*מפעל קירוב המפורסם
*שערי הניצחון של נארווה (הוקמו לזכר הניצחון על מלחמת 1812)
*הנמל הגדול של סנקט פטרבורג
ממוזער|מרכז|500px|מראה טיפוסי בנפת קירוב

## קישורים חיצוניים

* 
*קירוב באתר מינהל העיר סנקט פטרבורג

קטגוריה:סנקט פטרבורג: נפות
יחסי אפגניסטן–קטר

**יחסי אפגניסטן–קטר** הם היחסים הדיפלומטיים, הרשמיים, ונכון ל-2022, המלאים שבין **[[אפגניסטן|האמירות האיסלאמית של אפגניסטן]]** לבין **[[קטר (מדינה)|מדינת קטר]]**.

## היסטוריה
קטר היוותה גורם מייעץ לאפגניסטן ולארצות הברית במלחמת אפגינסטן.

היחסים בין קטר לממשל האפגני הם יחסים טובים, קטר נוהגת לגנות את הטליבאן ואת פעולות הטרור הרבות שהוא ביצע ומבצע. בשנת 2013, כאשר חאמיד כרזאי נשיא אפגניסטן הגיע לביקור בקטר, תקף אמיר קטר את הטליבאן ושוחח עם הנשיא על תהליך השיקום מהמלחמה ועל היחסים בעתיד.

קטר פיתחה קשרים ההדוקים לאורך השנים עם הטליבאן. את שעריה פתחה קטר לארגון הטרור כבר ב-2013, אז הזמינה את מנהיגיו הגולים לדוחא, על מנת להקים שם לשכה מדינית – במהלך שזכה לברכת הנשיא האמריקני ברק אובמה. אותה לשכה מדינית של הטליבאן בדוחא הייתה זו שייצגה אותו במשא ומתן שהתנהל בתקופתו של הנשיא דונלד טראמפ, ואשר הוביל להסכם בין הטליבאן לארצות הברית ("הסכם דוחא") על נסיגתה מאפגניסטן. בחסות הנסיגה זו, שהנשיא הנוכחי ג'ו ביידן התעקש להוציא לפועל, הצליחו האיסלאמיסטים להשתלט על אפגניסטן.

ארצות הברית ומדינות רבות אחרות העבירו באופן זמני את הדיפלומטים שלהם הקשורים לאפגניסטן, לדוחא.

שר החוץ הקטרי שיח' מוחמד בין עבדולרחמן אל־תאני היה השר הראשון מממשלה זרה שנסע לקאבול מאז השתלטות הטליבאן. אף על פי כן, קטר לא הכירה בשלטון הטליבאן.

בספטמבר 2022 אמר שר החוץ הקטרי "ייעצנו לקהילה הבינלאומית לארגן תוכנית לקידום אפגניסטן, שכוללת את התנאים הנדרשים עבורה מההנהגה הנוכחית באפגניסטן".

## הערות שוליים

קטגוריה:ערכים ללא קטגוריות פיזיות - יחסי חוץ
דייוויד בויל, רוזן גלאזגו השביעי

**דייוויד בויל, רוזן גלאזגו השביעי** (; 31 במאי 1833 – 13 בדצמבר 1915) היה קצין בצי המלכותי הבריטי ומושל ניו זילנד בין השנים 1892 – 1897.

## חייו
דייוויד בויל היה בנו של פטריק בויל, בנו הבכור של לורד דייוויד בויל. אמו הייתה מרי פרנסס אלפינסטון-דרלימפל, בתו של סר רוברט דרלימפל-הורן-אלפינסטון. ב-1890 הוא ירש את תואר הרוזנות.

בויל שירת בצי המלכותי הבריטי במהלך מלחמת קרים ובמהלך מלחמת האופיום השנייה. הוא שימש כמפקד הספינה אה"מ ניובה (HMS Niobe) שנהרסה ב-1874. הוא פרש מהצי בדרגת קפטן.

בויל כיהן כמושל ניו זילנד בין השנים 1892 – 1897. הוא היה בן דודו של מושל קודם של ניו זילנד, סר ג'יימס פרגוסון.

עם שובו לבריטניה הוענק לו תואר ברון כדי שיוכל להיכנס לבית הלורדים. הוא גילה עניין רב בענייניה של העיר גלאזגו. ב-1901, לרגל יובל 450 השנים לאוניברסיטת גלאזגו, הוענק לו תואר דוקטור לשם כבוד במשפטים.

הלורד גלאזגו מת בדצמבר 1915 בגיל 82.

## קישורים חיצוניים


* "Earl of Glasgow, GCMG". The Governor-General. Retrieved 12 November 2010.
* Mennell, Philip (1892). "Wikisource link to Glasgow, His Excellency the Right Hon. David (Boyle), Earl of". The Dictionary of Australasian Biography. London: Hutchinson & Co.
* thepeerage.com David Boyle, 7th Earl of Glasgow


קטגוריה:המושלים הכלליים של ניו זילנד
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:חברי בית הלורדים הבריטי
קטגוריה:קציני הצי המלכותי הבריטי
קטגוריה:אנשי צבא בריטים במלחמת קרים
קטגוריה:בריטים שנולדו ב-1833
קטגוריה:בריטים שנפטרו ב-1915
המחוז האדמיניסטרטיבי המרכזי (מוסקבה)

**המחוז האדמיניסטרטיבי המרכזי של מוסקבה** (ברוסית: **Центральный административный округ**) הוא אחד מ-12 המחוזות האדמיניסטרטיביים (מנהליים) של העיר מוסקבה. ממוקם במרכז העיר וכולל 10 נפות.

במחוז שוכנים מספר תיאטראות, כמעט כל תחנות הרכבת של העיר ומרבית משרדי הממשל של הפדרציה הרוסית וכך גם הקרמלין, בית ממשלת רוסיה, הדומא ומועצת הפדרציה.

חלק גדול מהמחוז מורכב מבנייני משרדים ובשטחו נמצא גם המע"ר העירוני "מוסקבה סיטי".

## נפות המחוז
* ארבאט
* בסמאני
* זאמוסקבורצ'יה
* קראסנוסלסקי
* משצ'אנקה
* פרסננסקי
* טברסקי
* טגנקה
* חמובניקי
* יאקימנקה

## פרפקט המחוז
בראש המחוז עומד הפרפקט ולדימיר גוברדובסקי.

תמונה:Moscow, Marksistskaya Street 24 (31103231272).jpg|בניין הנהלת המחוז


## קישורים חיצוניים

* 

קטגוריה:מוסקבה: מחוזות
עונת 1966/1967 בליגה הלאומית בכדורסל

**עונת 1966/1967 בליגה הלאומית בכדורסל ** הייתה עונתה ה-13 של ליגת הכדורסל הבכירה בישראל. הליגה כללה 14 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. 
בעונה זו התחוללו בליגה מספר שינויים בחוקי הכדורסל: הוסף חוק ה-3 שניות - שאסר שהייה ארוכה של שחקני הקבוצה היריבה באזור הצבע, כמו כן נכנס לתוקף חוק איסור על משיכת הכדור.
בנוסף ועדת הכדורסל החליטה על שינויים מבניים בליגה: הליגה פוצלה לשני מחוזות צפון ודרום. ארבע הראשונות מכל מחוז עלו לבית העליות, והארבע האחרונות ירדו לבית התחתון לקרב על ההישרדות
לליגה העליונה עלו אס"א תל אביב ומכבי פתח תקווה. העונה הסדירה החלה ב-22 בספטמבר 1966 הסתיימה ב-4 באוגוסט 1967 בניצחון של מכבי תל אביב בפעם השמינית בתולדותיה.  

בהתאם לתוצאות העונה בבית התחתון ירדו אס"א תל אביב ומכבי פתח תקווה ליגה.

## טבלת מחוז צפון

## טבלת מחוז דרום

## טבלת הבית העליון

*כולל הפסד טכני 0:2 להפועל משמר העמק, עקב אי התייצבות הקבוצה למשחק.

## טבלת הבית התחתון

## קישורים חיצוניים
* מידע מאתר מנהלת הליגה
* אלישע שוחט, ספר הכדורסל הישראלי, עמודים 122-123

קטגוריה:1967 בישראל: ספורט
קטגוריה:עונות בליגה העליונה בכדורסל בישראל
קטגוריה:1966 בישראל: ספורט
קטגוריה:תחרויות כדורסל ב-1967
קטגוריה:תחרויות כדורסל ב-1966
הלילה השנים עשר (סרט, 1988)

**הלילה השנים-עשר או: מה שתרצו** (באנגלית: **Twelfth Night, or, What You Will**) הוא סרט טלוויזיה משנת 1988, עיבוד להפקה הבימתית של המחזה "הלילה השנים עשר" מאת ויליאם שייקספיר, בבימויו של קנת בראנה עבור להקת התיאטרון רנסאנס. הסרט שודר לראשונה בבריטניה ברשת ITV ב-30 בדצמבר 1988. הוא נוצר על ידי תיימז טלוויז'ן בשיתוף להקת התיאטרון רנסאנס. פרנסס בארבר מככבת בתפקיד ויולה וריצ'רד בריירס מופיע בתפקיד מלווליו. הצילומים נערכו על סט אחד בתוספת של גן חורפי. התלבושות הם מהתקופה הוויקטוריאנית והסיפור מתרחש בתקופת חג המולד.

מייקל ברוק כתב על ההפקה באתר screenonline של מכון הסרטים הבריטי (BFI) ושיבח במיוחד את הופעתו של בריירס. "מלווליו שלו הוא תענוג, עובר בצורה חלקה מצדקנות יהירה על התהוללות שאינה במקום לאשליה עצמית מגוחכת כשהוא מצהיר על אהבתו בעודו לבוש בגרביים צהובים".

## צוות השחקנים
* כריסטופר רייבנסקרופט – אורסינו
* קרוליין לאנגריש – אוליביה
* ג'יימס סקסון – סר טובי בלץ'
* ג'יימס סימונס – סר אנדרו אגיצ'יק
* פרנסס בארבר – ויולה
* כריסטופר הוליס – סבסטיאן וקוריו
* ריצ'רד בריירס – מלווליו
* ג'וליאן גרטסייד – ולנטין
* שון פרנדרגסט – פביאן
* אביגיל מק'קרן – מריה
* טים ברקר – רב חובל ואנטוניו
* אנטון לסר – פסטה

## קישורים חיצוניים

## הערות שוליים

קטגוריה:סרטי טלוויזיה בריטיים
קטגוריה:סרטים באנגלית
קטגוריה:סרטים המבוססים על הלילה השנים עשר
פבדה

[250px|ממוזער|שמאל|פבדה בהגשה מסורתית עם לחם פריך ו[סיידר]]
**פבדה אסטוריאנית**, אשר לרוב מכונה פשוט **פבדה **(בספרדית ובאסטורית: **Fabada**)**, **היא נזיד שעועית עשיר שמקורו מאסטוריאס, אך זמין ברחבי ספרד ובמסעדות ספרדיות ברחבי העולם. פבדה משומרת נמכרת במרכולים ברחבי המדינה.

פבדה כוללת שעועית לבנה גדולה יבשה (המושרית לילה לפני השימוש), כתף חזיר או קותלי חזיר (בייקון), נקניק דם, צ'וריסו, ולעיתים קרובות זעפרן.

פבדה מוגשת חמה והיא תבשיל עשיר וכבד, לכן לרוב נאכלת במהלך החורף, בארוחה המרכזית של היום, ארוחת הצהריים. לרוב מוגשת כמנה ראשונה, אבל יכולה להיות גם המנה העיקרית של הארוחה. מוגשת בדרך כלל עם לחם פריך ועם סיידר אסטוריאני או יין אדום.

## גלריה

File:sunnyFabada.jpg|פבדה
File:MyFabada.jpg|פבדה בהגשה מסורתית בקדירת חרס
Compango wiki.jpg|בשר, נקניק דם וצ'וריסו לפבדה


## קישורים חיצוניים

קטגוריה:המטבח הספרדי
קטגוריה:מאכלי שעועית
קטגוריה:נזיד
אנריק קאזאסס

**אנריק קאזאסס אי פיגרס** (בקטלאנית: **Enric Casasses i Figueres**; נולד ב-9 במרץ 1951 בברצלונה) הוא משורר, מחזאי ומאייר קטלוני.

## ביוגרפיה
אנריק נולד לאנריק קאזאסס אי סימו, כימאי ומשורר ולפפיטה פיגרס אי קרוס כימאית, משוררת ומתרגמת מספרדית לקטלאנית.

קאזאסס גדל בעיקר בברצלונה ובאסקלה שבקטלוניה. בנערותו חי במשך כמה שנים בטנריפה יחד עם משפחתו. ב-1973, בתקופת שלטון פרנקו, נאלץ לגלות ממולדתו, זאת לאחר שנחשד בשותפות בפעילות לא חוקית ואנרכיסטית. הוא הגיע ראשית למונפלייה ומשם המשיך לנוטינגהאם. בשנות ה-90 חי במשך שלוש שנים בברלין. בשנת 1997, חזר לברצלונה בה מתגורר עד היום.

קאזאסס עבד כמתרגם עבור עיתונים שונים. ספריו הראשונים ראו אור בשנת 1970 ובתוך כמה שנים זכה לתהילה עבור עבודותיו בקטלאנית. שירתו של קאזאסס מאופיינת כחצופה ובועטת, שוברת מוסכמות הנכתבת באופן בו המשורר משחק עם הצלילים, הגיות ועיצורים. לרוב שיריו מאופיינים בכתיבה על רעיון אחד קונקרטי ולאורך השיר הוא מפתח אותו.

הוא שואב השראה משירת ימי הביניים, סוריאליזם ומסגנון הברוק. קאזאסס מגדיר את עצמו כמעריץ של כמה סופרים, בהם ויקטור קאטאלה, מרסה רודורדה ופגס דה קלימנט.

בשנת 1973 יצא לאור ספרו הראשון: "la bragueta encallada". במהלך השנים הבאות המשיך קאזאסס לכתוב, אך רק בשנת 1991 פרסם את ספרו השני: "la cosa aquella" (בעברית: הדבר ששם"). ספר זה זכה בפרס קריטיקה סרה דה-אור.

בשנת 2012 הוא זכה בפרס ספרותי של ז'נרליטט דה קטלוניה.

בשנים 2006 וב-2010 הוא היה שותף להוצאת אלבום של פסקל קומלד (מלחין צרפתי ממוצא קטלוני).

## קישורים חיצוניים

## הערות שוליים

קטגוריה:משוררים קטלאנים
קטגוריה:מתרגמים מאנגלית
קטגוריה:ספרדים שנולדו ב-1951
ענת טלשיר

**ענת טלשיר** (נולדה בשנת 1957) היא עיתונאית ישראלית, הנמנית עם סגל "ידיעות אחרונות", כלת פרס סוקולוב לעיתונות בשנת 2002.

## ביוגרפיה
נולדה בשם "ענת ינוקא" בירושלים. למדה ביסודי בבית ספר ארלוזורוב ובתיכון גימנסיה רחביה.

כתבת ב"ידיעות אחרונות". זכתה בשנת 2002 בפרס סוקולוב, יחד עם צדוק יחזקאלי, על תחקירם אודות לוחמי שייטת 13 שהתאמנו בנמל הקישון המזוהם וחלו במחלת הסרטן.

ספרה "אם אשכחך" יצא לאור בשנת 2010 בהוצאת כנרת זמורה-ביתן דביר, בעריכת נועה מנהיים. הספר תורגם לאנגלית (בשם "About the Night") ולגרמנית (בשם "Über uns die Nacht").

לימדה כתיבה יוצרת במכללה למינהל.

נשואה לסופר ולשחקן עמוס טלשיר. לזוג שלושה ילדים והם מתגוררים ברמת השרון. אחיה, איזי ינוקא, היה שגריר ישראל בכמה ממדינות אפריקה.

## תוכניות טלוויזיה וסרט דוקומנטרי שיצרה

טלשיר יצרה שתי תוכניות טלוויזיה וסרט דוקומנטרי יחד עם צדוק יחזקאלי:
* אנשי הדממה, בשיתוף הבמאי שחר סגל (שידורי קשת, ערוץ 2, 2001)
* "חייה ומותה של עפרה חזה"', בשיתוף הבמאית שירי שחר (שידורי קשת, ערוץ 2, 2002)
* המלחמה הבאה, בשיתוף הבמאי דן סיטון (שידורי קשת, ערוץ 2, 2004)

## קישורים חיצוניים
* 
* הפרופיל של ענת טלשיר, באתר אמזון 
* 
* 
* 

## הערות שוליים

קטגוריה:זוכות פרס סוקולוב
קטגוריה:זוכי פרס סוקולוב
קטגוריה:בוגרות בית חינוך ע"ש ארלוזורוב (ירושלים)
קטגוריה:בוגרי בית חינוך ע"ש ארלוזורוב (ירושלים)
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:סגל ידיעות אחרונות
קטגוריה:רמת השרון: אישים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות זוכות פרסים
קטגוריה:ערכים שנערכו במסגרת מיזם ויקי נשים
קטגוריה:עיתונאיות כותבות עברית
קטגוריה:עיתונאים כותבי עברית
קטגוריה:ישראליות שנולדו ב-1957
קטגוריה:ישראלים שנולדו ב-1957
עונת 1968/1969 בליגה הלאומית בכדורסל

**עונת 1968/1969 בליגה הלאומית בכדורסל** הייתה עונתה ה-15 של ליגת הכדורסל הבכירה בישראל. הליגה צומצמה ל-13 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה קבוצת הפועל ניר דוד. העונה הסדירה החלה ב-8 באוקטובר 1968 הסתיימה ב-2 במאי 1969 בניצחון של הפועל תל אביב.  

בהתאם לתוצאות העונה הפועל משמר העמק והפועל גבת ירדו ליגה.

## טבלת הליגה

## ראו גם
* גביע המדינה בכדורסל 1968/1969

## קישורים חיצוניים
* מידע מאתר מנהלת הליגה

קטגוריה:1969 בישראל: ספורט
קטגוריה:עונות בליגה העליונה בכדורסל בישראל
קטגוריה:1968 בישראל: ספורט
קטגוריה:תחרויות כדורסל ב-1969
קטגוריה:תחרויות כדורסל ב-1968
Voulez-Vous

**Voulez-Vous** (בצרפתית: האם אתה רוצה) הוא אחד משיריה הידועים של להקת אבבא. זכה במקום הראשון בבלגיה, והופיע ברשימת 10 השירים המושמעים ביותר בממלכה המאוחדת, בספרד, בצרפת, בשווייץ, בדרום אפריקה, בהולנד ובאירלנד.

## היסטוריה
ההקלטות הראשונות לשיר נערכו ב-13 במרץ 1978. האלבום עצמו (שנקרא גם) Voulez-Vous יצא לאור ב-1979. ההקלטה התבצעה באולפני Polar - פעם ראשונה ללהקת אבבא.

## מיקומי שיא

## קישורים חיצוניים

## הערות שוליים

קטגוריה:שירי אבבא
קטגוריה:שירי דיסקו
קטגוריה:שירים ממאמה מיה!
קטגוריה:שירים על מיניות
קטגוריה:סינגלים בהוצאת פולאר מיוזיק
המחוז האדמיניסטרטיבי הצפוני (מוסקבה)

**המחוז האדמיניסטרטיבי הצפוני של מוסקבה** (ברוסית: **Северный административный округ**) הוא אחד מ-12 המחוזות האדמיניסטרטיביים (מינהליים) של העיר מוסקבה. ממוקם בצפון העיר וכולל 16 נפות.

בשטחי המחוז כעשרים כנסיות פרבוסלביות.

## נפות המחוז
* איירופורט
* בגובוי
* בסקודניקובסקי
* וויקובסקי
* מזרח דגונינו
* גולובינסקי
* דמיטרובסקי
* מערב דגונינו
* קופטבו
* לבוברז'ני
* מולז'אנינובסקי
* סאביולובסקי
* סוקול
* טימיריאזבסקי
* חוברינו
* חורושיובסקי

## קישורים חיצוניים

* 

קטגוריה:מוסקבה: מחוזות